
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Συμπλήρωση της Τ. 2620/31/Β0019/14-5-99 Απόφα¬ 
σης του Υπουργού Οικονομικών « Όροι και προϋ¬ 
ποθέσεις παραχώρησηςτου δικαιώματος έκδοσης 
και χορήγησης δελτίων Τ.Ι.Β. σε εξουσιοδοτημένο 
Οργανισμό καθώς καιτρόποιδιαχείρισηςτου δικαι¬ 


ώματος αυτού». 1 

Απλουστευμένη διαδικασία εκτελωνισμού στον 
προσδιοριζόμενο από τον εξαγωγέα τόπο. 2 

Απλουστευμένη διαδικασία εκτελωνισμού στον ορι¬ 
ζόμενο από τον εισαγωγέα τόπο. 3 


ΑΠΟΦΑΣΕΙ Σ 

Αριθ. 0.202/14/Β/Β0019 (1) 

Συμπλήρωση της Τ. 2620/31/ΒΟ019/14-5-99 Απόφα¬ 
σης του Υπουργού Οικονομικών «Όροι και προϋπο¬ 
θέσεις παραχώρησης του δικαιώματος έκδοσης και 
χορήγησης δελτίων Τ.Ι.Β. σε εξουσιοδοτημένο Ορ¬ 
γανισμό καθώς και τρόποι διαχείρισης του δικαιώ¬ 
ματος αυτού». 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Εχοντας υπόψη : 

1. Τις διατάξεις των άρθρων 6 και 8 της, από 14 Νοεμ¬ 
βρίου 1975, υπογραφείσας στη Γενεύη Τελωνειακής 
Σύμβασης ΤΙΒ «Περί Διεθνούς Μεταφοράς Εμπορευ¬ 
μάτων δια Δελτίων ΤΙΒ» που κυρώθηκε με τον αριθ. 
1020/1980 Νόμο (ΦΕΚ 32/Α/5.2.1980). 

2. Τις διατάξεις του δεύτερου άρθρου του Ν. 
1020/1980 «Περί κυρώσεως της Τελωνειακής Συμβάσε- 
ως «περί Διεθνούς Μεταφοράς Εμπορευμάτων δια Δελ¬ 
τίων ΤΙΒ (Σύμβαση ΤΙΒ)», με τις οποίες παρέχεται η ευ¬ 
χέρεια στον Υπουργό Οικονομικών να εξουσιοδοτεί Ορ¬ 
γανισμό, ο οποίος, δυνάμει της Σύμβασης αυτής, θα 
εκδίδει και χορηγεί δελτία ΤΙΒ και θα παρέχει την προ- 
βλεπόμενη εγγύηση. 


3. Τις διατάξεις τροποποίησης της Σύμβασης ΤΙΒ, 
που υιοθετήθηκαν στη Γενεύη, στις 27 Ιουνίου 1997, 
από την Διαχειριστική Επιτροπή για τη Σύμβαση ΤΙΒ, 
της Οικονομικής Επιτροπής για την Ευρώπη των Ηνω¬ 
μένων Εθνών (έγγραφο ΤΒΑΝ3ΛΛ/Β.30/ ΑΟ.2/47 και τα 
διορθωτικά έγγραφα 1 και 2 αυτού). 

4. Την ανάγκη της ορθολογικής ρύθμισης και εναρ¬ 
μόνισης των όρων και προϋποθέσεων της παραχώρη¬ 
σης του δικαιώματος έκδοσης δελτίων ΤΙΒ, με τις δια¬ 
τάξεις τροποποίησης της Σύμβασης ΤΙ Β και ειδικότερα 
το πρώτο μέρος του νέου Παραρτήματος 9, αλλά και 
της διαχείρισης του δικαιώματος αυτού, σύμφωνα και 
με τα διεθνώς κρατούντα. 

5. Τις διατάξεις της αριθμ. Τ. 2620/31 /Β0019/14-5-99 
ΔΥΟ «Όροι και Προϋποθέσεις παραχώρησηςτου δικαι¬ 
ώματος έκδοσης και χορήγησης δελτίων Τ.Ι.Β σε εξου¬ 
σιοδοτούμενο Οργανισμό καθώς και τρόποι διαχείρι¬ 
σης του δικαιώματος αυτού»( ΦΕΚ 1044/Β/4.6.99). 

6. Τις διατάξεις της αριθμ. Τ.5553/70/12.11.99 Δ.Υ.Ο. 
«περί αναθέσεως εξουσιοδοτήσεως του δικαιώματος 
εκδόσεως και χορηγήσεως των δελτίων Τ.Ι.Β στην 
Ομοσπονδία Φορτηγών Αυτοκινητιστών Ελλάδος 
(ΟΦΑΕ) (ΦΕΚ 2097/Β/30.11.99). 

7. Το αριθμ. Πρωτ. Α9/942/6-3-2000 έγγραφο της 
Ο.Φ.Α.Ε. περί έγκρισης του συνημμένου σ’ αυτό, πίνα¬ 
κα μερισμού των κοινών εξόδων της. 

8. Την ανάγκη ορθολογικού προσδιορισμού της τι¬ 
μής, των Δελτίων ΤΙΒ και την σημασία του για την διευ¬ 
κόλυνση του εμπορίου και των εξαγωγών. 

9. Την αριθμ. 1039386/441/Α006/21-4-2000 Κοινή 
Απόφαση του Πρωθυπουργού και Υπουργού Οικονο¬ 
μικών «Ανάθεση αρμοδιοτήτων Υπουργού Οικονομι¬ 
κών στους Υφυπουργούς Οικονομικών «ΦΕΚ 571/ Β/ 
21-4-2000», αποφασίζουμε: 

Άρθρο μόνο 

Μερισμός Κοινών Εξόδων Της Ομοσπονδίας Φορτη¬ 
γών Αυτοκινητιστών Ελλάδας 

1. Η κατανομή των κοινών εξόδων της εξουσιοδοτη- 

μένης Ομοσπονδίας Φορτηγών Αυτοκινητιστών Ελλά¬ 
δας (Ο.Φ.Α.Ε), μεταξύ της συνδικαλιστικής δραστηριό¬ 
τητας και της διαχείρισης Δελτίων ΤΙΒ -ΡΟΒΡΑΙΤΑΙΒΕ, 
πραγματοποιείται σύμφωνα με τον παρακάτω πίνακα: 

ΠΙΝΑΚΑΣ ΜΕΡΙΣΜΟΥ ΚΟΙΝΩΝ ΕΞΟΔΩΝ 

Α/Α ΑΡ. ΛΟΓ/ΣΜΟΥ ΟΝΟΜΑΣΙΑ ΕΞΟΔΟΥ ΔΡΑΣΤΗΡΙΟΤΗΤΕΣ 

ΤΙΒ 

ΡΟΒΡΑΙΤΑΙΒ ΣΥΝΔΙΚΑΛΙΣΜΟΣ 


1 

60.00 

ΑΜΟΙΒΕΣ ΕΜΜΙΣΘΟΝ 

ΚΕΝΤΡΙΚΟΥ 

97% 

3% 

2 

60.03 

ΕΡΓ0Δ0ΤΙΚΕΣ ΕΙΣΦΟΡΕΣ 

ΚΕΝΤΡΙΚΟΥ 

97% 

3% 

3 

51.95 

ΔΑΠΑΝΕΣ, ΚΙΝΗΣΕΩΣ- 
ΠΑΡ/ΣΕΩΣ ΤΗΣ Δ/ΣΕΩΣ 

50% 

50% 

4 

61.96 

ΔΑΠΑΝΕΣ ΜΕΛΩΝ ΕΞΕΑ. 

ΕΠΙΤΡ. Γ.Σ. 

50% 

50% 

5 

61.99 

ΛΟΙΠΑ ΕΞΟΔΑ ΤΡΙΤΟΝ 

95% 

5% 



(ΔΙΚΗΓΟΡΟΣ-ΠΡ0Γ/ΣΤΗΣ 

95% 

5% 

6 

62.03 

ΤΗΛΕΠΙΚΟΙΝΩΝΙΕΣ ΚΑΙ 

ΤΑΧΥΔΡΟΜΙΚΑ 

95% 

5% 

7 

62.05 

ΑΣΦΑΛΙΣΤΡΑ ΟΙΚΗΜΑΤΩΝ & 

ΑΠΟΘΗΚΗΣ 

95% 

5% 

8 

62.07 

ΕΠΙΣΚΕΥΕΣ ΣΥΝΤΗΡΗΣΕΙΣ 

ΟΙΚΗΜΑΤΩΝ 

95% 

5% 

9 

62.98 

ΛΟΙΠΕΣ ΠΑΡΟΧΕΣ ΤΡΙΤΩΝ 

95% 

5% 

10 

64.00 

ΕΞΟΔΑ ΚΙΝΗΣΕΩΣ 

ΠΡΟΣΩΠΙΚΟΥ 

50% 

50% 

11 

64.01 

ΕΞΟΔΑ ΤΑΞΙΔΙΩΝ ΔΙΕΘΝΗ 

ΣΥΝΕΔΡΙΑ ΙΒυ 

95% 

5% 

12 

64.02 

ΕΞΟΔΑ ΔΗΜΟΣΙΩΝ ΣΧΕΣΕΩΝ 

50% 

50% 

13 

64.05 

ΣΥΝΔΡΟΜΕΣ ΕΙΣΦΟΡΕΣ 

95% 

5% 



ΔΗΜΟΣΙΕΥΣΕΙΣ 

95% 

5% 

14 

64.07 

ΕΝΤΥΠΑ ΓΡΑΦΙΚΗ ΥΛΗ 

95% 

5% 



ΚΕΝΤΡΙΚΟΥ 

95% 

5% 

15 

64.08 

ΥΛΙΚΑ ΑΜΕΣΗΣ ΑΝΑΛΩΣΗΣ 

95% 

5% 

16 

64.98 

ΔΙΑΦΟΡΑ ΕΞΟΔΑ 

95% 

5% 


2. Τα έξοδα της διαχείρισης Δελτίων Τ.Ι.Β. - τίτλων 
κατ’ αποκοπήν εγγυήσεων (ΡΟΒΡΑΙΤΑΙΒΕ) επιμερίζο¬ 
νται κατά 85% στη διαχείριση Δελτίων Τ.Ι.Β και 15% 
στη διαχείριση ΡΟΒΡΑΙΤΑΙΒΕ. 

3. Τα εις τις προηγούμενες παραγράφους, καθορι¬ 
ζόμενα ποσοστά επιμερισμού αποτελούν την βάση για 
την κατάρτιση α) του Ισολογισμού και Αποτελεσμάτων 
Χρήσεως διαχείρισης Δελτίων ΤΙΒ και β) του Προϋπο¬ 
λογισμού εσόδων - εξόδων διαχείρισης Δελτίων ΤΙΒ, 
που προβλέπονται στην παράγραφο 1 του άρθρου 5 
της αριθμ. Τ. 2620/ 31 / Β0019/14-5-99 απόφασής μας. 

4. Η παρούσα από την εφαρμογή της οποίας δεν προ¬ 
κύπτουν δαπάνες σε βάρος του Κρατικού Προϋπολογι¬ 
σμού, να δημοσιευθείστηνΕφημερίδατηςΚυβερνήσεως. 

Αθήνα, 24 Μάίου 2000 

Ο ΥΦΥΠΟΥΡΓΟΣ 

ΑΠ. ΦΩΤΙΑΔΗΣ 


Αριθ.Τ. 2811/142/Α0019 (2) 

Απλουστευμένη διαδικασία εκτελωνισμού στον προσ¬ 
διοριζόμενο από τον εξαγωγέα τόπο. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη : 

1. Τις διατάξεις του ΚΑΝ (ΕΟΚ) αριθμ. 2913/92 του 
Συμβουλίου περί θεσπίσεως Κοινοτικού Τελωνειακού 
Κώδικα και ιδίως τα άρθρα 4, παραγρ. 14 και 76 (1) γ) 
αυτού. 

2. Τις διατάξεις του ΚΑΝ (ΕΟΚ) αριθμ. 2454/93 της 
Επιτροπής για τον καθορισμό ορισμένων διατάξεων 
εφαρμογής του ΚΑΝ (ΕΟΚ) αριθμ. 2913/92 του Συμ¬ 
βουλίου περί θεσπίσεως του Κοινοτικού Τελωνειακού 
Κώδικα ιδίως τα άρθρα 283 - 289 αυτού. 

3. Τις διατάξεις του Νόμου 1165/1918 του Τελωνεια¬ 
κού Κώδικα, όπως τροποποιήθηκε και ισχύει και ιδίως 
τα άρθρα 70η και 70ιβ). 

4. Ότι με απόφαση του Υπουργού Οικονομικών καθο¬ 
ρίζονται οι όροι που πρέπει να τηρηθούν από τον ενδια¬ 
φερόμενο για την απόκτηση της έγκρισης υπαγωγής 
στις καθοριζόμενες από το άρθρο 70ιβ) απλουστευμέ- 
νες διαδικασίες, οι πρακτικοί τρόποι λειτουργίας των 
διαδικασιών αυτών, οι όροι και οι προϋποθέσεις για την 
εξασφάλιση των συμφερόντων του δημοσίου και κάθε 
άλλη αναγκαία λεπτομέρεια. 

5. Την ανάγκη περαιτέρω απλοποιήσεως των διατυ¬ 
πώσεων εξαγωγής. 

6. Το γεγονός ότι από τις διατάξεις της παρούσας 
απόφασης δεν προκαλείται επιβάρυνση του Κρατικού 
Προ ϋπολογισμο ύ. 

7. Την αριθμ. 1039386/441/Α0006/21-4-2000 Απόφα¬ 
ση Πρωθυπουργού και Υπουργού Οικονομικών περί 
ανάθεσης αρμοδιοτήτων Υπουργού Οικονομικών 
στους Υφυπουργούς Οικονομικών, αποφασίζουμε: 

Άρθρο 1 
Σκοπός 

I. Υπό τους όρους και προϋποθέσεις της παρούσας 
επιτρέπεται σε φυσικά ή νομικά πρόσωπα που προ¬ 
βαίνουν συχνά σε εξαγωγή εμπορευμάτων, κατόπιν 
αδείας, να τηρούν τις διατυπώσεις εξαγωγής στις 
εγκαταστάσεις τους ή σε άλλους χώρους που εγκρί- 
νονται προς τούτο, χωρίς προηγούμενη κατάθεση 
στο αρμόδιο τελωνείο της διασάφησης εξαγωγής και 
χωρίς προσκόμιση σε αυτό των εξαγομένων εμπο¬ 
ρευμάτων. 

II. Η άδεια για την πραγματοποίηση των διαδικασιών 
εξαγωγής σε χώρο υποδεικνυόμενο από τον εξαγω¬ 
γέα, χορηγείται από την αρμόδια Τελωνειακή Αρχή κα¬ 
τόπιν αίτησης αυτού, εφόσον συντρέχουν οι προϋπο¬ 
θέσεις της παρούσας Απόφασης. 

Ο κάτοχος της άδειας ονομάζεται «Εγκεκριμένος 
εξαγωγέας». 

Άρθρο 2. 

Αίτηση για την χορήγηση άδειας υπαγωγής στην 
απλουστευμένη διαδικασία 

1. Ο αϊτών, με την υποβαλλόμενη αίτηση παρέχει το 
σύνολο των πληροφοριών σχετικά με τις εξαγωγικές 
του δραστηριότητες, την συχνότητα των συναλλαγών 
του, την οικονομική του επιφάνεια, το είδος των εξα¬ 
γομένων εμπορευμάτων, τον τρόπο μεταφοράς τους 
και τις χώρες προορισμού τους. Η αίτηση υποβάλλεται 
στην αρμόδια Τελωνειακή Περιφέρεια του τόπου 
εγκατάστασης του επιχειρηματία. 

2. Ο αϊτών πρέπει να είναι εγκατεστημένος στην Ελ¬ 
λάδα, εγγεγραμμένος στα μητρώα εξαγωγέων, να εί¬ 
ναι φορολογικά ενήμερος και φερέγγυος. 

3. Ο αϊτών πρέπει να πραγματοποιεί εξαγωγές προς 
τρίτες χώρες με κανονική συχνότητα και να μην είναι 
περιστασιακός εξαγωγέας. 

4. Δια της αιτήσεως αναλαμβάνει τη δέσμευση ότι θα 
τηρήσειτις υποχρεώσεις που περιγράφονται κατωτέρω, 
καθ’ όλη την διάρκεια ισχύος της άδειας, που αιτείται. 

5. Δηλώνει τον επιθυμητό τρόπο προθεώρησης του 
αντιτύπου 3 του ενιαίου εγγράφου. 

Άρθρο 3. 

Άδεια για την εφαρμογή της απλουστευμένης 
διαδικασίας. Περιεχόμενο. 

Αόγοι ανάκλησής της. 

1. Προ της χορήγησης της άδειας, η Τελωνειακή Πε¬ 
ριφέρεια, ως αρμόδια Τελωνειακή Αρχή, εξετάζει την 
ακρίβεια των δηλουμένων στην αίτηση στοιχείων και 
την συνδρομή των σχετικών προϋποθέσεων βάσει Έκ¬ 
θεσης αποτελεσμάτων ελέγχου, η οποία συντάσσεται 
από Επιτροπή Ελέγχου. 

2. Η άδεια χορηγείται με Απόφαση, της Τελωνειακής 
Περιφέρειας, στην οποία καθορίζονται οι πρακτικές 
λεπτομέρειες λειτουργίας της διαδικασίας και προσ¬ 
διορίζονται οι τρόποι συνεργασίας, η υποχρέωση ή μη 
σφράγισης των εξαγομένων εμπορευμάτων, καθώς 
και ο τρόπος προθεώρησης του αντιτύπου 3 του ενιαί¬ 
ου εγγράφου. 

3. Η Τελωνειακή Περιφέρεια τηρεί αρχείο εγκρίσεων 
και χορηγεί αυτές μετά από σχετική καταχώρησή τους 
σε ειδικό προς τούτο βιβλίο με αύξοντα αριθμό, τον 
οποίο θέτει στις άδειες. 

• Εντός δύο (2) μηνών το αργότερο από την ημερο¬ 
μηνία κατάθεσης της αίτησης αποφασίζεται εάν θα χο¬ 
ρηγηθεί η άδεια. 

• Στην άδεια ορίζεται: α) η αρμόδια Τελωνειακή Αρ¬ 
χή ελέγχου, δηλαδή το τελωνείο που ελέγχει την εγκα¬ 
τάσταση του εξαγωγέα, για την παρακολούθηση της 
τήρησηςτωνόρωντης παρούσας και υποβολή των πα¬ 
ραστατικών, β) το αντικείμενο εμπορίας του αιτούντος 
και οι συγκεκριμένες κατηγορίες εμπορευμάτων που 
πρόκειται να εξαχθούν από τις εγκαταστάσεις του αι- 
τούντος ή από άλλο μέρος που ορίζεται ή εγκρίνεται 


προς τούτο, γ) τον χρόνο αποστολής του ειδοποιητη¬ 
ρίου από τον εξαγωγέα προς το οριζόμενο τελωνείο 
ελέγχου για την επικείμενη φόρτωση καθώς και το 
χρονικό περιθώριο αναμονής ελέγχου, δ) η υποχρέω¬ 
ση τήρησης ειδικού λογιστικού βιβλίου που περιλαμ¬ 
βάνει: την ημερομηνία κατά την οποία πραγματοποιή¬ 
θηκε η εγγραφή και τα απαραίτητα στοιχεία για την 
εξακρίβωση της ταυτότητας των εμπορευμάτων. Η εγ¬ 
γραφή των εμπορευμάτων στις λογιστικές καταχωρή¬ 
σεις έχει την ίδια νομική ισχύ με την αποδοχή της δια¬ 
σάφησης εξαγωγής. 

ε) Δια της άδειας ορίζεται: ί) προθεσμία υποβολής 
του συμπληρωματικού ΕΔΕ το οποίο υποβάλλεται 
εντός δεκαημέρου από την αναχώρηση των εμπορευ¬ 
μάτων, ενώ η ανακεφαλαιωτική διασάφηση εξαγωγής, 
στην περίπτωση περισσότερων των δυο εξαγωγών κα¬ 
τά μήνα, εντός τριάντα ημερών. Οι τυχόν οφειλόμενες 
επιβαρύνσεις καταβάλλονται στις αντίστοιχες ως άνω 
προθεσμίες, ϋ) ο τρόπος επικύρωσης του αντιτύπου 3 
του Ενιαίου Εγγράφου, το οποίο χρησιμοποιείται ως 
δικαιολογητικό εξόδου από το Τελωνειακό έδαφος της 
Κοινότητας. 

Η εκ των προτέρων επικύρωση πραγματοποιείται εί¬ 
τε : 

α) με την προηγούμενη επίθεση στην θέση Α του 
αποτυπώματος της σφραγίδας του αρμοδίου Τελωνεί¬ 
ου και της σφραγίδας και υπογραφής του υπαλλήλου 
του εν λόγω τελωνείου, είτε 

β) με την επίθεση, από τον εγκεκριμένο εξαγωγέα 
του αποτυπώματος ειδικής σφραγίδας σύμφωνης με 
το υπόδειγμα του παραρτήματος 62 των διατάξεων 
εφαρμογής του Κοινοτικού Τελωνειακού Κώδικα ΚΑΝ. 
2454/93. 

• Η άδεια περιλαμβάνει τη δέσμευση του εγκεκριμέ¬ 
νου εξαγωγέα να λάβει όλα τα απαραίτητα μέτρα για 
την εξασφάλιση της φύλαξης της ειδικής σφραγίδας 
καθώς και της μολυβδοσφραγίδας σφράγισης των 
εμπορευμάτων και των εντύπων που φέρουν το απο¬ 
τύπωμα της ειδικής σφραγίδας. Η άδεια κοινοποιείται 
στον ενδιαφερόμενο, στο Τελωνείο Ελέγχου και στον 
αρμόδιο Οικονομικό Επιθεωρητή. 

Η άδεια αναγράφει τους λόγους ανάκλησής της : 

- όταν διαπιστώνεται ότι ο εγκεκριμένος εξαγωγέας 
δεν πλήρη πλέον τους όρους ή έχει παραβιάσει τις 
προϋποθέσεις χορήγησής της, ιδίως : 

- Όταν διενεργεί πράξεις εξαγωγής περιστασιακά. 

- Όταν έχει διαπραχθεί σοβαρή παράβαση ή επανει¬ 
λημμένες παραβάσεις των τελωνειακών ρυθμίσεων 
και εν γένει της τελωνειακής και φορολογικής νομοθε¬ 
σίας. Όταν δεν έχει χρησιμοποιηθεί επί ένα έτος. 

Η άδεια μπορεί να μην ανακληθεί όταν : 

Ο δικαιούχος της εκτελέσει τις υποχρεώσεις του 
εντός ταχθείσης από την Τελωνειακή Περιφέρεια προ¬ 
θεσμίας. 

Ο αϊτών ενημερώνεται για τους όρους της άδειας και 
τους αποδέχεται ενυπόγραφα. 

Άρθρο 4. 

Υποχρεώσεις του εξαγωγέα. 

1) Ο εγκεκριμένος εξαγωγέας υποχρεούται να ενη¬ 
μερώσει το Τελωνείο ελέγχου, στον καθοριζόμενο 
υπάτης αδείας χρόνο και τουλάχιστον μέχρι τη 12η μ. 
μ. της προηγούμενης εργάσιμης ημέρας με σχετικό 
ειδοποιητήριο έγγραφο, για την ώρα φόρτωσης και 
αναχώρησης των προς εξαγωγή εμπορευμάτων. Το 
μήνυμα πρέπει να περιέχει πληροφορίες για τον χρό¬ 
νο που υπολογίζεται να αρχίσει και τελειώσει η φόρ- 
τωση και η αναχώρηση των εμπορευμάτων από τις 
αποθήκες του εγκεκριμένου εξαγωγέα, εντός εργασί¬ 
μων ημερών και ωρών λειτουργίας του Τελωνείου 
Ελέγχου. 

Οι εν λόγω ενέργειες δεν μπορούν να πραγματοποι¬ 
ηθούν ενωρίτερα από τον χρόνο που αναφέρεται στο 
μήνυμα. Το ειδοποιητήριο έγγραφο αναφέρει το είδος 
των εμπορευμάτων, την χώρα προορισμού, το καθε¬ 
στώς από το οποίο προέρχονται και τα στοιχεία του με¬ 
ταφορικού μέσου. Διαβιβάζεται στο Τελωνείο Ελέγχου 
με τηλεομοιοτυπία (ΡΑΧ) και επιβεβαιώνεται τηλεφω¬ 
νικά η λήψη του. Όταν επίκειται φόρτωση και αναχώ¬ 
ρηση των προς εξαγωγή εμπορευμάτων εκτός εργα¬ 
σίμων ημερών και ωρών του αρμοδίου Τελωνείου 
Ελέγχου, κατόπιν αιτήσεωςτου εγκεκριμένου εξαγω¬ 
γέα είναι δυνατόν να εκδοθεί ειδική έγκριση από το Τε¬ 
λωνείο Ελέγχου, για την διεκπεραίωση των σχετικών 
διαδικασιών. 

2) Μετά τη γνωστοποίηση της επικείμενης φόρτω¬ 
σης και αναχώρησης των εμπορευμάτων, ο εγκεκριμέ¬ 
νος εξαγωγέας υποχρεούται να αναμένει τον Τελωνει¬ 
ακό έλεγχο, σεβόμενος το τεθέν στην άδεια χρονικό 
περιθώριο αναμονής ελέγχου, το οποίο δεν μπορεί να 
υπερβεί τις δύο (2) ώρες από την προβλεπόμενη ώρα 
έναρξης της φόρτωσης. 

Εάν παρέλθει άπρακτος ο εν λόγω χρόνος τα εμπο¬ 
ρεύματα τίθενται αυτομάτως υπό καθεστώς εξαγω¬ 
γής- 

3) Ο εγκεκριμένος εξαγωγέας οφείλει να διατηρεί 
στη δηλωθείσα διεύθυνση θεωρημένο ειδικό λογι¬ 
στικό βιβλίο, όπου θα καταχωρεί τα στοιχεία κάθε 
εξαγωγής. Το βιβλίο πρέπει να είναι λεπτομερές, 
σύμφωνο με το επισυναπτόμενο Παράρτημα, ώστε 
να αποτελεί τη βάση ελέγχου γιατηνΤελωνειακή Αρ¬ 
χή. Πριν από την αναχώρηση των εμπορευμάτων 
αναγράφονται τα στοιχεία της εξαγωγής στις λογι¬ 
στικές καταχωρήσεις του βιβλίου. Αυτές περιλαμβά- 
νουντην ημερομηνία κατά την οποία πραγματοποιεί¬ 
ται η καταχώρηση, καθώς και τα απαραίτητα στοι¬ 
χεία για την αναγνώριση των εμπορευμάτων. Η 
εκπλήρωση της εν λόγω διατύπωσης έχει τα ίδια έν- 
νομα αποτελέσματα με την αποδοχή της διασάφη¬ 
σης εξαγωγής. 


Από τη στιγμή της καταχώρησης όλα τα έγγραφα 
(παραστατικά διαμετακόμισης, τιμολόγια, φορτωτι¬ 
κές κ.λ.π) τίθενται στη διάθεση της Τελωνειακής Αρ¬ 
χής για τον ενδεχόμενο έλεγχο. Επίσης ο εγκεκριμέ¬ 
νος εξαγωγέας τη ρεί αρχείο σχετικών με τη συγκεκρι¬ 
μένη εξαγωγή εγγράφων (ειδοποιήσεων, αντιγράφων 
παραστατικών, μεταφοράς των εμπορευμάτων κ.λ.π) 
το οποίο μαζί με το ειδικό βιβλίο φυλάσσει επί πεντα¬ 
ετία (5) τουλάχιστον, προκειμένου να διευκολύνεται ο 
έκτων υστέρων έλεγχος της Τελωνειακής Αρχής. 

4) Στο προθεωρημένο αντίτυπο 3 του ΕΔΕ αναγράφει 
τα στοιχεία της εγγραφής στις λογιστικές καταχωρή¬ 
σεις του και την ημερομηνία αυτής. Στη θέση 44 θέτει 
τον αριθμό της άδειας καθώς και τον τίτλο της Τελωνει- 
ακής Αρχής που την εξέδωσε και την μνεία «απλου- 
στευμένη εξαγωγή». 

5) Ο εγκεκριμένος εξαγωγέας υποχρεούται να λάβει 
όλα τα απαραίτητα μέτρα για την εξασφάλιση φύλα- 
ξηςτης ειδικής σφραγίδας, καθώς καιτωντυχόνεγκρι- 
θεισών μολυβδοσφραγίδων. 

6) Υποχρεούται να τηρεί όλες τις απορρέουσες εκ 
της αδείας υποχρεώσεις του. 

Άρθρο 5 

Κυρώσεις 

Κάθε καταχρηστική ενέργεια ή παράβαση των όρων 
και των υποχρεώσεωντου εγκεκριμένου εξαγωγέα συ¬ 
νεπάγεται: 

α) Ανάκληση και ακύρωση της άδειας από την αρμό¬ 
δια Τελωνειακή Περιφέρεια. 

β) Επιβολή προστίμου σύμφωνα με τα ειδικότερα 
οριζόμενα στην εγκριτική άδεια και την παράγραφο 5 
του άρθρου 94 του Ν.1165/1918, όπως τροποποιήθη¬ 
κε και ισχύει, χωρίς να αποκλείονται ποινικές κυρώσεις 
που προβλέπονται από την κείμενη νομοθεσία σε περί¬ 
πτωση ψευδούς δηλώσεως ή απώλειας σφραγίδων ή 
εντύπων και η επιβολή των δασμοφορολογικών επιβα¬ 
ρύνσεων όπου οφείλονται. 

γ) Στέρηση του δικαιώματος υπαγωγής στο καθε¬ 
στώς για ένα εξάμηνο τουλάχιστον. 

Άρθρο 6. 

Εξαιρέσεις 

Εξαιρούνται από την εν λόγω ρύθμιση εμπορεύματα 
που υπόκεινται σε απαγορεύσεις ή περιορισμούς κατά 
την εξαγωγή ή υπάγονται σε μέτρα ελέγχου και παρακο¬ 
λούθησης, υπόκεινται σε Ειδικούς Φόρους Κατανάλω¬ 
σης, τα γεωργικά προϊόντα που τυγχάνουν επιστροφών, 
τα είδη πολιτιστικής κληρονομιάς, τα ΟΙΤΕ3, τα αγαθά 
διττής χρήσεως, ναρκωτικά, φάρμακα και πρόδρομες 
ουσίες. Επίσης εξαιρούνται εμπορεύματα τα οποία προ¬ 
έρχονται από προηγούμενη υπαγωγή τους σε Τελωνεια¬ 
κό Οικονομικό Καθεστώς. 

Άρθρο 7. 

Το αρμόδιο Τελωνείο Ελέγχου υποχρεούται σε τα¬ 
κτούς ελέγχους των λειτουργικών στοιχείων και του 

συνόλου των καταχωρήσεων που αφορούν την πα¬ 
ρούσα. Οι έλεγχοι πραγματοποιούνται από Επιτρο¬ 
πή αποτελούμενη από τον Προϊστάμενο Τελωνισμού 
Εμπορευμάτων και δύο τελωνειακούς υπαλλήλους. 

Άρθρο 8. 

Τα επισυναπτόμενα Παραρτήματα αποτελούν ανα¬ 
πόσπαστο μέρος της παρούσας Απόφασης. 

Άρθρο 9. 

Η παρούσα απόφαση ισχύει από την δημοσίευσή της 


στην Εφημερίδα της Κυβερνήσεως, εφαρμόζεται δε 
κατόπιν Απόφασης του Γενικού Διευθυντού Τελωνείων 
& ΕΦΚ από την ημερομηνία έναρξης λειτουργίας των 
αντιστοίχων προγραμμάτων του Ολοκληρωμένου 
Πληροφοριακού Συστήματος Τελωνείων (Ο.Π.Σ.Τ). 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 25 Μάίου 2000 

Ο ΥΦΥΠΟΥΡΓΟΣ 

ΑΠ. ΦΩΤΙΑΔΗΣ 

ΠΑΡΑΡΤΗΜΑ I 


ΥΠΟΔΕΙΓΜΑ ΑΙΤΗΣΗΣ ΥΠΑΓΩΓΗΣ ΣΤΗΝ ΔΙΑΔΙΚΑΣΙΑ 

ΕΠΙΧΕΙΡΗΣΗ : ΕΠΩΝΥΜΙΑ ... ΠΡΟΣ : ΑΡΜΟΔΙΑ ΤΕΛ.ΠΕΡ/ΡΕΙΑ 

ΔΙΕΥΘΥΝΣΗ ΓΡΑΦΕΙΩΝ ... 

ΔΙΕΥΘΥΝΣΗ ΕΓΚΑΤΑΣΤΑΣΕΩΝ ... 

ΤΗΛ. -ΡΑΧ... 


ΘΕΜΑ- ΑΙΤΗΜΑ: Περί χορήγησης αδείας υπαγωγής μας στην 

απλουστευμένη εξαγωγή στις εγκαταστάσεις... 

.σύμφωνα με την αριθμ.Τ / /Α0019 

ΑΥΟ. 


Παρακαλούμε όπως μας χορηγήσετε άδεια εγκεκριμένου εξαγωγέα προκειμένου να 

εξάγουμε τα εμπορεύματα . από τις εγκαταστάσεις μας . προς την 

χώρα. σχετικά σας παραθέτουμε τις κατωτέρω πληροφορίες που αφορούν την 

οικονομική δραστηριότητα της επιχείρησής μας. 

ΕΓΚΑΤΑΣΤΑΣΕΙΣ (περιγραφή χώρου, διεύθυνση, μηχανολογικός εξοπλισμός). 
ΣΥΝΑΛΛΑΓΕΣ προηγούμενου οικονομικού έτους ( ποσότητες, αξία, ομοειδή 

εμπορεύματα, χώρες ). συχνότητα συναλλαγών. 

ΑΡΜΟΔΙΑ Δ.Ο.Υ. Α. Φ. Μ. Αριθμός Μητρώου Εξαγωγέα. 

ΣΥΝΑΛΛΑΓΕΣ με τράπεζες, ασφαλιστικές εταιρείες. 

ΣΥΝΑΛΛΑΓΕΣ με τελωνεία ( εισαγωγών - εξαγωγών ) 

ΛΟΓΙΣΤΙΚΑ ΒΙΒΛΙΑ - ΚΑΤΗΓΟΡΙΑ . ΤΡΟΠΟΣ ΤΗΡΗΣΗΣ. μηχανογραφικό 

σύστημα. 

ΧΩΡΑ ΠΡΟΟΡΙΣΜΟΥ.. καταγωγής ή προέλευσης., 

ΤΡΟΠΟΣ ΜΕΤΑΦΟΡΑΣ. τελωνείο εξόδου. 

ΕΙΔΟΣ ΕΜΠΟΡΕΥΜΑΤΩΝ. περιγραφή. 

ΤΡΟΠΟΣ ΒΕΒΑΙΩΣΗΣ αντιτύπου 3 του ΕΔΕ. 

ΠΡΟΣΩΠΟ ΕΠΙΚΟΙΝΩΝΙΑΣ για τις εξαγωγές. 

ΠΡΟΪΣΤΑΜΕΝΟΣ τμήματος εξαγωγών της επιχείρησης. 

ΠΡΟΣΩΠΟ που δεσμεύει την επιχείρηση με την υπογραφή του ( κατά 
το καταστατικό και δείγμα υπογραφής, επισυνάπτονται). 

Δηλώνουμε ότι θα τηρήσουμε τους όρους της αδείας και τις υποχρεώσεις μας που 
απορρέουν εξ ' αυτής καθ' όλη την διάρκεια ισχύος της. 

Επισυνάπτουμε σχετικά δικαιολογητικά .. ( αντίγραφα δελτίου ταυτότητας, καταστατικό 
εταιρείας, δελτίο εγγραφής στο ειδικό μητρώο εξαγωγέων,.κλπ έγγραφα ). 


ΗΜΕΡΟΜΗΝΙΑ 

ΥΠΟΓΡΑΦΗ 

{ Ο ΝΟΜΙΜΟΣ ΕΚΠΡΟΣΩΠΟΣ ) 

ΠΑΡΑΡΤΗΜΑ II 

ΥΠΟΔΕΙΓΜΑ ΑΔΕΙΑΣ ΕΓΚΕΚΡΙΜΕΝΟΥ ΕΞΑΓΩΓΕΑ 


ΤΙΤΛΟΣ & Δ/ΝΣΗ ΤΕΛ/ΚΗΣ ΠΕΡ/ΡΕΙΑΣ ΤΟΠΟΣ & ΗΜΕΡΟΜΗΝΙΑ 

. ΕΚΔΟΣΗΣ. 


ΠΡΟΣ : ΕΠΩΝΥΜΙΑ ΕΞΑΓΩΓΕΑ 
Δ/ΝΣΗ. 

ΚΟΙΝ : 

ΑΔΕΙΑ ΕΓΚΕΚΡΙΜΕΝΟΥ ΕΞΑΓΩΓΕΑ 

Αριθμ. ΑδεΙας «./.» 

Τελ.Περ./αριθμ.καταχ. 


Κατόπιν της αριθμ.... αίτησής σας και έχοντας υπόψη .. 

Α) τις διατάξεις της αριθμ. Τ.ΑΥΟ ( ΦΕΚ.). 

Β) την από.Έκθεση της Επιτροπής. 


σας χορηγούμε άδεια εγκεκριμένου εξαγωγέα με την επιφύλαξη του δικαιώματός μας της 
ανά πάσα στιγμή τροποποιήσεως ή ανακλήσεώς της και την από μέρους σας αποδοχή 
της τήρησης των προϋποθέσεων της παρούσας αδείας και των σχετικών διατάξεων της 

αριθμ. Τ. ΑΥΟ και της αριθμ. Τ.ΔΥΟ. 

Η παρούσα άδεια σας παρέχει την δυνατότητα.. 

1) Να μην προσκομίζετε στο τελωνείο εξαγωγής τα προς εξαγωγή εμπορεύματά σας 
(περιγραφή εμπορεύματος , δασμολογική κλάση ), που εξάγετε σε ( χώρα προορισμού), 

2) Να φορτώνετε και αποστέλλετε τα ως άνω εμπορεύματα απευθείας από τις 
εγκαταστάσεις σας ( δ/νση ). 

3) Να χρησιμοποιείτε είτε προθεωρημένα από το Τελωνείο .... ( αναφέρεται το Τελωνείο 

ελέγχου ) αντίτυπα 3 του ΕΔΕ είτε βεβαιωμένα αντίτυπα 3 του ΕΔΕ από εσάς με την 
επίθεση της ειδικής μεταλλικής σφραγίδας, που προβλέπεται από το Παράρτημα 62 
των Δ.Ε. του Καν. 2454/93 και σύμφωνα με το άρθρο 3 της αριθμ. Τ. ΑΥΟ 

(διαγράφεται ένας εκ των δύο τρόπων ως αιτείται και εγκρίνεται ). Βρίσκεστε υπό την 

ειδική παρακολούθηση του Τελωνείου.και υποχρεούσθε : 

να τηρείτε το Ειδικό Λογιστικό Βιβλίο Εξαγωγών και να προβαίνετε στις σχετικές 
εγγραφές της εξαγωγής των εμπορευμάτων. 

- ■ να φυλάσσετε επί πενταετία τουλάχιστον τα έγγραφα και τα βιβλία που 
αποδεικνύουν την εξαγωγή και έξοδο των εμπορευμάτων. 

να ειδοποιείτε το Τελωνείο. πριν την φόρτωση και εξαγωγή των 

εμπορευμάτων και να αναμένετε. (χρονικό διάστημα ) προκειμένου το εν λόγω 

τελωνείο να προβεί αν κρίνει σκόπιμο στους απαραίτητους ελέγχους . 

να διευκολύνετε τους τελωνειακούς υπαλλήλους του Τελωνείου Ελέγχου σε 
οποιοδήποτε έλεγχο των λογιστικών σας βιβλίων και του σχετικού τηρούμενου αρχείου 
σας. 

να υποβάλλετε στο Τελωνείο Ελέγχου, ανά.( καθορίζεται σε συνάρτηση με 

τον όγκο εξαγωγών ) φάκελο που να περιλαμβάνει : την ανακεφαλαιωτική διασάφηση 

εξαγωγής, φωτοαντίγραφα των ττροθεωρημένων αντιτύπων 3 του ΕΔΕ και των 
σχετικών εμπορικών εγγράφων και λοιπών δικαιολογητικών εγγράφων της εξαγωγής. 

Εξαιρούνται από την εν λόγω διαδικασία τα εις το άρθρο 6 της αριθμ.ΑΥΟ 

αναφερόμενα εμπορεύματα. 

Αρμόδιο για την προμήθεια των μεταλλικών σφραγίδων και των μολυβδισφραγίδων είναι 
το Τελωνείο Ελέγχου. 

Οι σφραγίδες πρέπει να επιστρέφονται μαζί με τα καταστραμμένα η μη χρησιμοποιημένα 
προθεωρημένα αντίτυπα 3 όταν ανακληθεί η άδεια ή παύσει η ισχύς της. 

Οι σφραγίδες πρέπει να χρησιμοποιούνται μόνο για φορτία που αποστέλλονται υπό την 

διαδικασία του εγκεκριμένου εξαγωγέα. 

Απαιτείται να λάβετε όλα τα απαραίτητα μέτρα για να διασφαλίσετε την ειδική σφραγίδα 
και τυχόν μολυβδοσφραγίδα ( κατά περίπτωση ) καθώς και τα αντίτυπα που φέρουν το 
αποτύπωμά της ή είναι προθεωρημένα από το Τελωνείο ελέγχου. 

Εφιστούμε την προσοχή σας ότι τυχόν καταχρηστική ενέργεια ή παράβαση των όρων και 
υποχρεώσεων που αναγράφονται στην άδεια θα έχει σαν συνέπεια, όχι μόνο την ανάκλησή 
της και την ακύρωσή της, αλλά και την τυχόν επιβολή δασμοφορολογικών επιβαρύνσεων 
αλλά και την επιβολή διοικητικού προστίμου, σύμφωνα με την παράγραφο 5 του άρθρου 94 
του Τελωνειακού Κώδικα, όπως τροποποιήθηκε και ισχύει. Επίσης σε περίπτωση ψευδούς 
δηλώσεως ή απώλειας σφραγίδων ή εντύπων θα είσθε υπεύθυνος κατά τα ως άνω χωρίς 
να αποκλείονται ποινικές κυρώσεις που προβλέπονται από την κείμενη νομοθεσία. 

Μπορείτε να ελευθερωθείτε από την δέσμευσή σας δίνοντας γραπτή ειδοποίηση στο 
τοπικό εσωτερικό τελωνειακό γραφείο ελέγχου σας ότι δεν χρειάζεστε πλέον άδεια 
εγκεκριμένου εξαγωγέα σύμφωνα με τον Καν. ΕΟΚ 2454/93 και τις σχετικές εθνικες 

διατάξεις. 

Ημερομηνία έναρξης της παρούσας. 

Ποά£η παραλαΒήο & αποδοχής ΥΠΟΓΡΑΦΗ 

Παραλαμβάνω , αποδέχομαι και θα τηρήσω ΣΦΡΑΓΙΔΑ 

τους όρους της παρούσας αδείας. ΤΕΛ/ΚΗΙ ΑΡΧΗΣ 

ΗΜΕΡΟΜΗΝΙΑ.ΥΠΟΓΡΑΦΗ.( Ονομ/νυμο πλήρες 

του νομίμου εκπροσώπου ). 

ΠΑΡΑΡΤΗΜΑ III 


ΥΠΟΔΕΙΓΜΑ ΣΦΡΑΓΙΔΑΣ ΤΟΥ ΠΑΡΑΡΤΗΜΑΤΟΣ 62 ΤΩΝ Δ.Ε. ΤΟΥ ΚΑΝ.2454/93 
ΓΙΑ ΤΗΝ ΘΕΩΡΗΣΗ ΤΟΥ ΑΝΤΙΤΥΠΟΥ 3 ΤΟΥ ΕΔΕ ΕΞΑΓΩΓΗΣ ΑΠΟ ΤΟΝ ΕΓΚΕΚΡΙΜΕΝΟ 

ΕΞΑΓΩΓΕΑ 


◄- 

δδιπτη 

-► 

1 . 

ΕΛ 

X. 

ΘΕΣ/ΚΗ / 2004 

3. 

52 

4. 

4 / 5 / 2000 

5. ΕΠΩΝΥΜΙΑ 

ΕΠΙΧΕΙΡΗΣΗΣ 

6. 

2 /2000 


1. Εθνόσημο 

2. Αρμόδια Τελ/κή Περιφέρεια / Κωδικός Τελωνείου Ελέγχου 

3. Αριθμός παραστατικού 

4. Ημερομηνία παραστατικού 

5. Επωνυμία εγκεκριμένου εξαγωγέα 

6. Αδεια 

Τα αριθμ. 3 & 4 τίθενται με χειρόγραφους ευανάγνωστους χαρακτήρες 

ΠΑΡΑΡΤΗΜΑ IV 


ΥΠΟΔΕΙΓΜΑ ΕΙΔΟΠΟΙΗΣΗΣ 


ΠΡΟΣ: ΤΕΛΩΝΕΙΟ ΕΛΕΓΧΟΥ 
ΤΜΗΜΑ ΤΕΛ/ΚΩΝ ΔΙΑΔΙΚΑΣΙΩΝ 

ΗΜΕΡΟΜΗΝΙΑ ΑΠΟΣΤΟΛΗΣ ΕΙΔΟΠΟΙΗΣΗΣ . 

ΗΜΕΡΟΜΗΝΙΑ ΚΑΙ ΩΡΑ ΕΝΑΡΞΗΣ - ΛΗΞΗΣ ΦΟΡΤΩΣΗΣ . 

ΠΡΟΒΛΕΠΟΜΕΝΗ ΗΜΕΡΟΜΗΝΙΑ - ΩΡΑ ΑΝΑΧΩΡΗΣΗΣ. 

ΣΤΟΙΧΕΙΑ ΕΠΙΚΕΙΜΕΝΗΣ - ΕΠΙΚΕΙΜΕΝΩΝ ΑΠΛΟΥΣΤΕΥΜΕΝΩΝ ΕΞΑΓΩΓΩΝ 


Κωδικός 
Περιγραφή 
Εμττ/τος. 
ΤΑΡΙΟ. 

Χώρα 

Προορισμού. 

Δέματα. 

Καθ. 

Βάρος. 

Ταυτότητα 

Μεταφορικού 

Μέσου. 

Καθεστώς 

Τελωνείο 

Εξόδου 

Παρατηρήσεις 










ΔΙΕΥΘΥΝΣΗ ΕΓΚΑΤΑΣΤΑΣΕΩΝ 

ΥΠΟΓΡΑΦΗ 
ΠΛΗΡΗ ΣΤΟΙΧΕΙΑ 

ΠΑΡΑΡΤΗΜΑ V 

ΥΠΟΔΕΙΓΜΑ ΕΙΔΙΚΟΥ ΛΟΓΙΣΤΙΚΟΥ ΒΙΒΛΙΟΥ ΕΞΑΓΩΓΗΣ 

ΣΕΛΙΔΕΣ. 

ΗΜ/ΝΙΑ ΘΕΩΡΗΣΗΣ 
Υ.Σ. 


ΑΡΙΘΜΟΣ ΑΔΕΙΑΣ ΕΓΚΕΚΡΙΜΕΝΟΥ ΕΞΑΓΩΓΕΑ 


Α/Α 

Ημερομηνία, 

Περιγραφή 

Κωδ. 

Καθαρή 


Αριθμός 

Εμπ/των 

Εμπ/των 

Μάζα 


Καταχώρησης 

Θέση 31 

Θέση 33 

Θέση 38 


Κωδ. 

Καθεστώτος 
Θέση 37 


Χώρα 

Προορισμού 
Θέση 17 


Αξία 

Θέση 

46 


Παρατηρήσεις 
(αρ. μολυβδ/ων, 
Πιστοποιητικά, άδειες 
Στοιχεία Ειδοποίησης). 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ.Τ. 2812/143/ΑΟ019 (3) 

Απλουστευμένη διαδικασία εκτελωνισμού στον οριζόμε¬ 
νο από τον εισαγωγέα τόπο. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του ΚΑΝ (ΕΟΚ) αριθμ. 2913/92του Συμ¬ 
βουλίου περί θεσπίσεως Κοινοτικού Τελωνειακού Κώδικα 
και ιδίως τα άρθρα 4 παρ. 14 και 76 παρ. 1 γ) αυτού. 

2. Τις διατάξεις του ΚΑΝ (ΕΟΚ) αριθμ. 2454/93 της Επι¬ 
τροπής για τον καθορισμό ορισμένων διατάξεων εφαρ¬ 
μογής του ΚΑΝ (ΕΟΚ) αριθμ. 2913/92 του Συμβουλίου πε¬ 
ρί θεσπίσεως του Κοινοτικού Τελωνειακού Κώδικα ιδίως 
τα άρθρα 253 (3) και 263 έως και 267 αυτού. 

3. Τις διατάξεις του Νόμου 1165/1918του Τελωνειακού 
Κώδικα, όπως τροποποιήθηκε και ισχύει και ιδίως του άρ¬ 
θρου 28 α) 28 β) &28 ε). 

4. Τις διατάξεις των άρθρων 55 και 58 παράγραφος 3 
του Ν. 1642/1986 (ΦΕΚ 125/Α/1986) «Περί Φ.Π.Α.», όπως 
τροποποιήθηκε και ισχύει. 

5. Την ανάγκη περαιτέρω απλοποιήσεως της διεκπεραί¬ 
ωσης των διατυπώσεων και διαδικασιών εισαγωγής. 

6. Ότι με απόφαση του Υπουργού Οικονομικών καθορί¬ 
ζονται οι όροι και προϋποθέσεις που πρέπει να τηρηθούν 
από τον ενδιαφερόμενο για την απόκτηση της έγκρισης 
υπαγωγής σε μία από τις ιδιαίτερες διαδικασίες που κα¬ 
θορίζονται στο άρθρο 28 ε), οι πρακτικοί τρόποι λειτουρ¬ 
γίας των διαδικασιών αυτών, οι όροι και οι προϋποθέσεις 
εξασφάλισης των συμφερόντων του δημοσίου και κάθε 
άλλη αναγκαία λεπτομέρεια. 

7. Το γεγονός ότι από τις διατάξεις της παρούσας από¬ 
φασης δεν προκαλείται επιβάρυνση του Κρατικού Προϋ¬ 
πολογισμού. 

8. Την αριθμ. 1039386/441/Α0006/21-4-2000 Απόφαση 
Πρωθυπουργού και Υπουργού Οικονομικών περί ανάθε¬ 
σης αρμοδιοτήτων Υπουργού Οικονομικών στους Υφυ¬ 
πουργούς Οικονομικών, αποφασίζουμε: 

Άρθρο 1 
Σκοπός 

1. Υπό τους όρους και προϋποθέσεις της παρούσας, 
επιτρέπεται σε φυσικά ή νομικά πρόσωπα, που προβαί¬ 
νουν συχνά σε εισαγωγές εμπορευμάτων υπό καθεστώς 
θέυης σε ελεύθερη κυκλοφορία ή ανάλωσης, κατόπιν 
αδείας, να τηρούν τις διατυπώσεις εισαγωγής στις εγκα¬ 
ταστάσεις τους ή σε άλλους χώρους που εγκρίνονται 
προς τούτο, χωρίς προηγούμενη κατάθεση στο αρμόδιο 
τελωνείο της διασάφησης εισαγωγής και την προσκόμιση 
των εισαγομένων εμπορευμάτων. 

2. Η άδεια για θέση σε ελεύθερη κυκλοφορία ή ανάλω¬ 
ση στον προσδιοριζόμενο από τον εισαγωγέα τόπο χορη¬ 
γείται από την αρμόδια Τελωνειακή Αρχή, κατόπιν αίτη¬ 
σης αυτού, εφόσον συντρέχουν οι προϋποθέσεις της πα¬ 
ρούσας Απόφασης. Ο κάτοχος της άδειας ονομάζεται 
"Εγκεκριμένος Εισαγωγέας". 

3. Η άδεια αφορά εμπορεύματα: 


- Που υπόκεινται στο καθεστώς Κοινοτικής ή Κοινής δια¬ 
μετακόμισης και τα οποία προορίζονται για πρόσωπο που 
έχει αναγνωρισθεί ως «εγκεκριμένος παραλήπτης». 

- Που μεταφέρθηκαν στις εγκαταστάσεις του ή σε άλ¬ 
λους εγκεκριμένους χώρους, υπό διαδικασία διαμετακόμι¬ 
σης, άλλη από την προβλεπόμενη στην πρώτη περίπτωση. 

Άρθρο 2. 

Αίτηση για τη χορήγηση άδειας 

1. Η άδεια εκτελωνισμού εμπορευμάτων στον προσδιο¬ 
ριζόμενο από τον εισαγωγέα τόπο χορηγείται κατόπιν αί¬ 
τησης από την αρμόδια Τελωνειακή Περιφέρεια του τό¬ 
που εγκατάστασης του επιχειρηματία. Ο αϊτών με την 
υποβαλλόμενη αίτηση παρέχει το σύνολο των πληροφο- 
ριών σχετικά με τις εισαγωγικές του δραστηριότητες, την 
συχνότητα των συναλλαγών του, το είδος της εμπορίας 
του, τον τρόπο μεταφοράς των εμπορευμάτων και τις χώ¬ 
ρες αποστολής τους, 

2. Ο αϊτών πρέπει να είναι εγκατεστημένος στην Ελλά¬ 
δα, εγγεγραμμένος στα μητρώα εισαγωγέων, φορολογι¬ 
κά ενήμερος και φερέγγυος. 

3. Να πραγματοποιεί εισαγωγές με κανονική συχνότητα 
και να μην είναι περιστασιακός εισαγωγέας. 

4. Να αναλαμβάνειτη δέσμευση δια της αιτήσεως ότι θα 
τηρήσει τις υποχρεώσεις του, καθ’ όλη την διάρκεια 
ισχύος της άδειας που αιτείται. 

Άρθρο 3. 

Περιεχόμενο της άδειας. 

Λόγοι ανάκλησής της. 

1. Η Τελωνειακή Περιφέρεια τηρεί αρχείο εγκρίσεων και 
χορηγεί αυτές μετά από καταχώρησή τους σε ειδικό βι¬ 
βλίο με αύξοντα αριθμό, τον οποίο θέτει στις άδειες. 

2. Προ της χορήγησης της άδειας, η Τελωνειακή Περι¬ 
φέρεια, ως αρμόδια Τελωνειακή Αρχή εξετάζει την ακρί¬ 
βεια των δηλουμένων στην αίτηση στοιχείων και τη συν¬ 
δρομή των σχετικών προϋποθέσεων, βάσει Έκθεσης 
αποτελεσμάτων ελέγχου, η οποία συντάσσεται από Επι¬ 
τροπή Ελέγχου. 

Ο έλεγχος πραγματοποιείται στις εγκαταστάσεις και 
στα λογιστικά βιβλία του αιτούντος προς διαπίστωση της 
οικονομικής δραστηριότητας, αξιοπιστίας, φερεγγυότη- 
τας της εταιρείας. Αναζητούνται επιπλέον στοιχεία από 
επιμελητήρια, συλλόγους και εμπορικές ενώσεις. 

3. Η άδεια χορηγείται με Απόφαση της Τελωνειακής Πε¬ 
ριφέρειας, εφόσον μπορεί να εξασφαλιστεί ο αποτελε¬ 
σματικός έλεγχος της τήρησης των απαγορεύσεων ή πε¬ 
ριορισμών κατά την εισαγωγή ή άλλων διατάξεων που διέ- 
πουντην θέση σε ελεύθερη κυκλοφορία. 

Εντός δύο (2) μηνών το αργότερο από την ημερομηνία 
κατάθεσης της αίτησης αποφασίζεται και χορηγείται η 
άδεια. 

4. Στην άδεια καθορίζονται οι πρακτικές λεπτομέρειες 
λειτουργίας της διαδικασίας και προσδιορίζονται οι τρό¬ 
ποι συνεργασίας, Ο αϊτών ενημερώνεται για τους όρους 
της και τους αποδέχεται ενυπόγραφα. 

5. Η άδεια είναι συγκεκριμένη και ακριβής. Αφορά συ- 

γκεκριμένες κατηγορίες εμπορευμάτων, που μεταφέρο- 
νται απευθείας στις εγκαταστάσεις του αιτούντος ή σε 
άλλο τόπο που ορίζεται ή εγκρίνεται σύμφωνα με την σχε¬ 
τική αίτηση. Επιπλέον δε: 

α) Αναφέρει την υποχρέωση τήρησης ειδικού λογιστικού 
βιβλίου από τον εγκεκριμένο εισαγωγέα, που περιλαμβάνει 
την ημερομηνία κατά την οποία πραγματοποιήθηκε η εγ¬ 
γραφή και τα απαραίτητα στοιχεία για την εξακρίβωση της 
ταυτότητας των εμπορευμάτων. Η εγγραφή των εμπορευ¬ 
μάτων στις λογισπκές καταχωρήσεις έχει την ίδια νομική 
ισχύ με την αποδοχή της διασάφησης εισαγωγής. 

β) Προσδιορίζει την αρμόδια Τελωνειακή Αρχή Ελέγ¬ 
χου, δηλαδή το Τελωνείο που ελέγχει την εγκατάσταση 
του εισαγωγέα, για την παρακολούθηση της τήρησης των 
όρων της εν λόγω διαδικασίας και την κατάθεση των πα¬ 
ραστατικών. 

γ) Καθορίζει επίσης την προθεσμία υποβολής των πα¬ 
ραστατικών. Το συμπληρωματικό ΕΔΕ υποβάλλεται 
εντός δεκαημέρου (10) από την άφιξη των εμπορευμά¬ 
των, ενώ η ανακεφαλαιωτική διασάφηση εισαγωγής επί 
ΕΔΕ, στην περίπτωση περισσοτέρων των δύο εισαγωγών 
κατά μήνα, εντός τριάντα (30) ημερών. 

δ) Ορίζει ότι η πληρωμή των επιβαρύνσεων πραγματο¬ 
ποιείται με την κατάθεση του συμπληρωματικού ΕΔΕ ή το 
αργότερο με την υποβολή της ανακεφαλαιωτικής διασά¬ 
φησης μηνάς. 

ε) Απαιτεί την προσκόμιση από τον ενδιαφερόμενο κα¬ 
θορισμένου ύψους τραπεζικής εγγύησης, ή ασφαλιστη¬ 
ρίου συμβολαίου, για την κάλυψη ενδεχόμενης γένεσης 
τελωνειακής οφειλής. 

στ) Αναφέρει το χρόνο αποστολής του ειδοποιητηρίου 
από τον εισαγωγέα προς το οριζόμενο Τελωνείο Ελέγχου 
για την επικείμενη άφιξη των εμπορευμάτων, καθώς και 
τον χρόνο αναμονής ελέγχου. Η γνωστοποίηση περί της 
επικείμενης άφιξης των εμπορευμάτων, γίνεται εντός των 
εργασίμων ημερών και ωρών, τουλάχιστον την προηγού¬ 
μενη ημέρα και μέχρι 12η μ. μ. 

Όταν επίκειται άφιξη και εκφόρτωση των εμπορευμάτων 
εκτός εργασίμων ημερών και ωρών του αρμοδίου Τελωνεί¬ 
ου Ελέγχου, κατόπιν αιτήσεωςτου εγκεκριμένου εισαγω¬ 
γέα είναι δυνατόν να εκδοθεί ειδική έγκριση από το Τελω¬ 
νείο Ελέγχου για την διεκπεραίωση των σχετικών διαδικα¬ 
σιών. Η αναμονή ελέγχου δεν μπορεί να υπερβεί τις δύο (2) 
ώρες από την ώρα άφιξης των εμπορευμάτων. Μετά την 
παρέλέυσητου εν λόγω χρόνου επιτρέπεται η εκφόρτωση. 

Στις περιπτώσεις άφιξης μολυβδοσφραγισμένων φορ¬ 
τίων και μεταφορικών μέσων πρέπει να ενημερώνεται 
άμεσα το Τελωνείο Ελέγχου. 

6. Υπό ορισμένες ιδιαίτερες περιστάσεις, οφειλόμενες 
στην φύση των εμπορευμάτων και στην ταχύτητα διεκπε¬ 
ραίωσης των διαδικασιών, ο δικαιούχος της αδείας μπο¬ 
ρεί να απαλλαγεί από την υποχρέωση γνωστοποίησης 
της άφιξης των εμπορευμάτων, υπό τον όρο ότι θα παρέ¬ 
χει στην Τελωνειακή Αρχή Ελέγχου όλες τις πληροφορίες 
που αυτή κρίνει απαραίτητες για την ενδεχόμενη εξέταση 
των εμπορευμάτων. 


Στην περίπτωση αυτή η καταχώρηση των εμπορευμάτων 
στα λογιστικά βιβλία του ενδιαφερομένου επέχει θέση άδει¬ 
ας παραλαβής. 

7. Η άδεια κοινοποιείται στον ενδιαφερόμενο, στο Τελω¬ 
νείο Ελέγχου και στον αρμόδιο Οικονομικό Επιθεωρητή. 

8. Αναγράφει τους λόγους ανάκλησής της. 

Η άδεια ανακαλείται κατά κανόνα όταν ο ενδιαφερόμε¬ 
νος δεν πληροί πλέον τους όρους αυτής ή έχει παραβιά¬ 
σει τις προϋποθέσεις χορήγησής της και ιδιαίτερα: 

• Όταν διενεργεί πράξεις θέσης σε ελεύθερη κυκλο¬ 
φορία περιστασιακά. 

• Έχει διαπράξει σοβαρή παράβαση ή επανειλημμένες 
παραβάσεις των τελ/κών ρυθμίσεων και εν γένει της 
τελ/κής και φορολογικής νομοθεσίας. . 

• Όταν δεν χρησιμοποιείται επί ένα (1) έτος. 

Η άδεια μπορεί να μην ανακληθεί όταν: 

Ο δικαιούχος της, εκτελέσειτις υποχρεώσεις του εντός 
ταχθείσης προθεσμίας, που καθόρισε η Τελωνιακή Περι¬ 
φέρεια χορήγησής της. 

- Η παράβαση ή η παράλειψη όρου της ρύθμισης δεν 
έχει σοβαρές επιπτώσεις στη σωστή λειτουργία του κα¬ 
θεστώτος. 

Άρθρο 4. 

Υποχρεώσεις του εγκεκριμένου εισαγωγέα. 

1.0 εγκεκριμένος εισαγωγέας υποχρεούται, εφόσον τα 
εμπορεύματα τίθενται σε ελεύθερη κυκλοφορία ή ανάλω¬ 
ση, αμέσως μόλις αφιχθούν ή επίκειται η άφιξή τους 
στους καθορισμένους τόπους, να γνωστοποιεί την άφιξή 
τους στην Τελωνειακή Αρχή Ελέγχου με τυπική διαδικα¬ 
σία, όπως η άδεια ορίζει, προκειμένου να του επιτραπεί η 
παραλαβή των εμπορευμάτων,Το μήνυμα διαβιβάζεται με 
τηλεομοιοτυπία (ΡΑΧ) και επιβεβαιώνεται τηλεφωνικά η 
λήψη του και περιέχει πληροφορίες για την επικείμενη 
άφιξη, εκφόρτωση των εμπορευμάτων στις αποθήκες του 
εγκεκριμένου εισαγωγέα. Οι εν λόγω ενέργειες δεν μπο¬ 
ρούν να πραγματοποιηθούν ενωρίτερα από το χρόνο που 
αναφέρεται στην άδεια και στο μήνυμα. Το ειδοποιητήριο 
έγγραφο αναφέρει το είδος των εμπορευμάτων, τη χώρα 
αποστολής, την αξία, το καθεστώς και λοιπά στοιχεία ως 
το συνημμένο Παράρτημα III. 

2. Εφόσον της θέσης σε ελεύθερη κυκλοφορία ή ανά¬ 
λωση έχει προηγηθεί προσωρινή εναπόθεση στους ίδι¬ 
ους χώρους, να γνωστοποιεί στην Τελωνειακή Αρχή Ελέγ¬ 
χου την βούλησή του να θέσει τα εμπορεύματα σε ελεύ¬ 
θερη κυκλοφορία ακολουθώντας την τυπική διαδικασία 
και τους τρόπους, που καθορίζονται προκειμένου να του 
επιτραπεί η παραλαβή των εμπορευμάτων. 

3. Να καταχωρεί τα εμπορεύματα στις λογιστικές του 
εγγραφές στο ειδικό βιβλίο. Η καταχώρηση πρέπει να πε¬ 
ριλαμβάνει και την ημερομηνία κατά την οποία πραγμα¬ 
τοποιήθηκε καθώς και τις απαραίτητες ενδείξεις για την 
αναγνώριση των εμπορευμάτων. 

Η εκπλήρωση της ως άνω διατυπώσεως έχει τα ίδια έν- 
νομα αποτελέσματα με την αποδοχή της διασάφησης και 
με τις προϋποθέσεις του άρθρου 266 παρ. 2 β) επέχει θέση 
άδειας παραλαβής. 


9920 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


4. Να διατηρεί και θέτει στην διάθεση της Τελωνειακής 
Αρχής, από την στιγμή της καταχώρησης όλα τα έγγραφα 
(τιμολόγια, φορτωτικές, παραστατικά διαμετακόμισης κλπ) 
κατ’ εφαρμογή των διατάξεων θέσης των εμπορευμάτων σε 
ανάλωση ή σε ελεύθερη κυκλοφορία, τα οποία θα επισυνά¬ 
πτονται στη συμπληρωματική διασάφηση εισαγωγής. 

5. Να τηρεί αρχείο ειδοποιήσεων, εγγράφων μεταφο¬ 
ράς, αντιγράφων παραστατικών, λογαριασμών και λοι¬ 
πών εγγράφων κάθε συγκεκριμένης εισαγωγής για τον 
ενδεχόμενο έλεγχο της Τελωνειακής Αρχής. 

6. Μετά την γνωστοποίηση με τηλεομοιοτυπία (ίαχ) της 
επικείμενης άφιξης να αναμένει τον έλεγχο των εμπορευ¬ 
μάτων, σεβόμενος το τεθέν στην έγκριση χρονικό περι¬ 
θώριο αναμονής ελέγχου το οποίο δεν μπορεί να υπερβεί 
τις δύο (2) ώρες μετά την άφιξη των εμπορευμάτων. 

7. Να φυλάσσει το βιβλίο και αρχεία την εισαγωγών επί 
πενταετία (5) τουλάγιστον προκειμένου να διευκολύνεται 
ο εκ των υστέρων έλεγχος της Τελωνειακής Αρχής. 

8. Να τηρεί όλες τις απορρέουσες εκ της άδειας υπο¬ 
χρεώσεις του, τις προθεσμίες υποβολής των συμπληρω¬ 
ματικών παραστατικών και πληρωμής των επιβαρύνσεων. 

Άρθρο 5 
Κυρώσεις 

Κάθε καταχρησπκή ενέργεια ή παράβαση των όρων και 
των υποχρεώσεων του εγκεκριμένου εισαγωγέα συνεπά¬ 
γεται: 

α) Ανάκληση και ακύρωση της άδειας από την Τελωνει- 
ακή Περιφέρεια. 

β) Επιβολή των δασμοφορολογικών επιβαρύνσεων και 
προστίμου, σύμφωνα με τα ειδικότερα οριζόμενα στην 
εγκριτική άδεια και την παράγραφο 5 του άρθρου 94 του 
Ν. 1165/1918, όπως τροποποιήθηκε και ισχύει, χωρίς να 
αποκλείονται ποινικές κυρώσεις που προβλέπονται από 
την κείμενη νομοθεσία, σε. περίπτωση ψευδούς δηλώσε- 
ως ή απώλειας σφραγίδων ή εντύπων. 

γ) Στέρηση του δικαιώματος υπαγωγής στο καθεστώς 
για ένα εξάμηνο τουλάχιστον. 


Άρθρο 6. 

Εξαιρέσεις. 

Εξαιρούνται από την εν λόγω ρύθμιση εμπορεύματα 
που υπόκεινται σε απαγορεύσεις ή περιορισμούς κατά 
την εισαγωγή ή υπάγονται σε μέτρα ελέγχου και παρα¬ 
κολούθησης και για τα οποία απαιτείται η προηγούμενη 
προσκόμιση πιστοποιητικού ή εγκριτικής άδειας, όσα 
υπόκεινται σε Ειδικούς Φόρους Κατανάλωσης, ναρκωτι¬ 
κά, φάρμακα και πρόδρομες ουσίες. Επίσης εξαιρού¬ 
νται εμπορεύματα τα οποία προέρχονται από προηγού¬ 
μενη υπαγωγή τους σε Τελωνειακό Οικονομικό Καθε¬ 
στώς. 

Άρθρο 7. 

Το αρμόδιο Τελωνείο Ελέγχου υποχρεούται σε τακτούς 
ελέγχους των λειτουργικών στοιχείων και του συνόλου 
των καταχωρήσεων που αφορούν την παρούσα. 

Οι έλεγχοι πραγματοποιούνται από Επιτροπή αποτε- 
λούμενη από τον Προϊστάμενο Τελωνισμού Εμπορευμά¬ 
των και δύο τελωνειακούς υπαλλήλους. 

Άρθρο 8. 

Τα επισυναπτόμενα Παραρτήματα αποτελούν αναπό¬ 
σπαστο μέρος της παρούσας Απόφασης. 

Άρθρο 9. 

Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως, εφαρμόζεται δε κα¬ 
τόπιν Απόφασης του Γενικού Διευθυντού Τελωνείων & 
Ε.Φ.Κ από την ημερομηνία έναρξης λειτουργίας των αντι¬ 
στοίχων προγραμμάτων του Ολοκληρωμένου Πληροφο¬ 
ριακού Συστήματος Τελωνείων (Ο.Π.Σ.Τ). 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα, 25 Μαΐου 2000 

Ο ΥΦΥΠΟΥΡΓΟΣ 

ΑΠ. ΦΩΤΙΑΔΗΣ 

ΠΑΡΑΡΤΗΜΑ > 

ΥΠΟΔΕΙΓΜΑ ΑΔΕΙΑΣ ΕΓΚΕΚΡΙΜΕΝΟΥ ΕΙΣΑΓΩΓΕΑ 


ΤΙΤΛΟΣ & Δ/ΝΣΗ ΤΕΛ/ΚΗΣ ΠΕΡ/ΡΕΙΑΣ ΤΟΠΟΣ & ΗΜΕΡΟΜΗΝΙΑ 

. ΕΚΔΟΣΗΣ. 


ΠΡΟΣ : ΕΠΩΝΥΜΙΑ ΕΙΣΑΓΩΓΕΑ 
Δ/ΝΣΗ. 

ΚΟΙΝ : 

ΑΔΕΙΑ ΕΓΚΕΚΡΙΜΕΝΟΥ ΕΙΣΑΓΩΓΕΑ 

Αριθμ. Αδειας «./.» 

Τελ.Περ./αριθμ.καταχ. 


Κατόπιν της αριθμ.... αίτησής σας και έχοντας υπόψη .. 

Α) τις διατάξεις της αριθμ. Τ.ΑΥΟ ( ΦΕΚ.). 

Β) την από.Έκθεση της Επιτροπής. 


σας χορηγούμε άδεια εγκεκριμένου εισαγωγέα με την επιφύλαξη του δικαιώματός μας της 
ανά πάσα στιγμή τροποποιήσεως ή ανακλήσεώς της και την από μέρους σας αποδοχή 
τ Πζ τήρησης των προϋποθέσεων της παρούσας αδείας και των σχετικών διατάξεων της 

αριθμ. Τ. ΑΥΟ και της αριθμ. Τ.ΔΥΟ. 

Η παρούσα άδεια σας παρέχει την δυνατότητα.. 

1) Να μην προσκομίζετε στο τελωνείο εισαγωγής τα προς εισαγωγή εμπορεύματά σας 

( περιγραφή εμπορεύματος , δασμολογική κλάση ), που εισάγεται από. (χώρα 

προέλευσης). 

2) Να εκφορτώνετε και παραλαμβάνετε τα ως άνω εμπορεύματα απευθείας στις 

εγκαταστάσεις σας.( δ/νση ). 

3) Βρίσκεστε υπό την ειδική παρακολούθηση του Τελωνείου . και 

υποχρεούσθε : 

να τηρείτε το Ειδικό Λογιστικό Βιβλίο Εισαγωγών και να προβαίνετε στις σχετικές 
εγγραφές της εισαγωγής των εμπορευμάτων. 

να φυλάσσετε επί πενταετία τουλάχιστον τα έγγραφα και τα 'βιβλία που 
αποδεικνύουν την εισαγωγή των εμπορευμάτων. 

να ειδοποιείτε το Τελωνείο. πριν την εκφόρτωση και παραλαβή των 

εμπορευμάτων και να αναμένετε (χρονικό διάστημα ) προκειμένου το εν λόγω 

τελωνείο να προβεί αν κρίνει σκόπιμο στους απαραίτητους ελέγχους . 

να διευκολύνετε τους τελωνειακούς υπαλλήλους του Τελωνείου Ελέγχου σε 
οποιοδήποτε έλεγχο των λογιστικών σας βιβλίων και του σχετικού τηρούμενου αρχείου 
σας. 

να υποβάλλετε στο Τελωνείο Ελέγχου, ανά.( καθορίζεται σε συνάρτηση με 

τον όγκο εισαγωγών ) φάκελο που να περιλαμβάνει : την συμπληρωματική 
διασάφηση εισαγωγής ( μπορεί και ανακεφαλαιωτική), και των σχετικών εμπορικών 
εγγράφων και λοιπών δικαιολογητικών της εισαγωγής. 

Οι δασμοφορολογικές επιβαρύνσεις θα καταβάλλονται. 

Εξαιρούνται αττό την εν -λόγω διαδικασία τα εις το άρθρο 6 της αριθμ. 
αναφερόμενα εμπορεύματα. 


Απαιτείται να καταθέσετε στο Τελωνείο ελέγχου τραπεζική εγγύηση ή ασφαλιστήριο 
συμβόλαιο καθορισμένου ύψους, που θα καλύπτει τις δασμοφορολογικές επιβαρύνσεις 
μιάς ή περισσοτέρων εισαγωγών και την τήρηση της σχετικής απλουστευμένης 
διαδικασίας, μετά από συνεννόηση με το Τελωνείο ελέγχου σας. 

Εφιστούμε την προσοχή σας ότι τυχόν κατάχρηση της άδειας, θα έχει σαν συνέπεια όχι 
μόνο την ανάκλησή της και την επιβολή των δασμοφορολογικών επιβαρύνσεων αλλά και 
την επιβολή διοικητικού προστίμου σύμφωνα με την παράγραφο 5 του άρθρου 94 του 
Τελωνειακού Κώδικα, όπως τροποποιήθηκε και ισχύει. Επίσης σε περίπτωση ψευδούς 
δηλώσεως ή απώλειας σφραγίδων ή εντύπων θα είσθε υπεύθυνος κατά τα ως άνω χωρίς 
να αποκλείονται ποινικές κυρώσεις που προβλέπονται από την κείμενη νομοθεσία. 

Μπορείτε να ελευθερωθείτε από την δέσμευσή σας δίνοντας γραπτή ειδοποίηση στο 
τοπικό εσωτερικό τελωνειακό γραφείο ελέγχου σας ότι δεν χρειάζεστε πλέον άδεια 
εγκεκριμένου εισαγωγέα σύμφωνα με τον Καν. ΕΟΚ 2454/93 και τις σχετικές εθνικές 
διατάξεις. 

Ημερομηνία έναρξης της παρούσας. 


Πράξη παραλαβής & αποδοχής 
Παραλαμβάνω , αποδέχομαι και θα τηρήσω 
τους όρους της παρούσας αδείας. 


ΗΜΕΡΟΜΗΝΙΑ.ΥΠΟΓΡΑΦΗ.( Ονομ/νυμο πλήρες 

του νομίμου εκπροσώπου ). 


ΥΠΟΓΡΑΦΗ 

ΣΦΡΑΓΙΔΑ 
ΤΕΛ/ΚΗΣ ΑΡΧΗΣ 







ΦΕΚ724 

ΠΑΡΑΡΤΗΜΑ II 

ΥΠΟΔΕΙΓΜΑ ΕΙΔΙΚΟΥ ΛΟΓΙΣΤΙΚΟΥ ΒΙΒΛΙΟΥ ΕΙΣΑΓΩΓΗΣ 

ΣΕΛΙΔΕΣ.... 
ΗΜ/ΝΙΑ ΘΕΩΡΗΣΗΣ 
Υ.Σ. 


ΑΡΙΘΜΟΣ ΑΔΕΙΑΣ 
ΕΓΚΕΚΡΙΜΕΝΟΥ ΕΙΣΑΓΩΓΕΑ 

ΠΑΡΑΡΤΗΜΑ III 

ΥΠΟΔΕΙΓΜΑ ΕΙΔΟΠΟΙΗΣΗΣ 


ΠΡΟΣ : ΤΕΛΩΝΕΙΟ ΕΛΕΓΧΟΥ 
ΤΜΗΜΑ ΤΕΛΩΝΕΙΑΚΩΝ ΔΙΑΔΙΚΑΣΙΩΝ 

ΗΜΕΡΟΜΗΝΙΑ ΑΠΟΣΤΟΛΗΣ ΕΙΔΟΠΟΙΗΣΗΣ. 

ΗΜΕΡΟΜΗΝΙΑ ΚΑΙ ΩΡΑ ΑΦΙΞΗΣ . 

ΠΡΟΒΛΕΠΟΜΕΝΗ ΗΜΕΡΟΜΗΝΙΑ - ΩΡΑ ΕΝΑΡΞΗΣ. ΛΗΞΗΣ ΕΚΦΟΡΤΩΣΗΣ 


ΣΤΟΙΧΕΙΑ ΕΠΙΚΕΙΜΕΝΗΣ - ΕΠΙΚΕΙΜΕΝΩΝ ΑΠΛΟΥΣΤΕΥΜΕΝΩΝ 
ΕΙΣΑΓΩΓΩΝ 


Κωδικός 

Περιγραφή 

εμπ/τος 

ΤΑΗΙΟ 

Χώρα 

Αποστολής/ 

καταγωγής 

Δέματα 

Καθ. Βάρος 

Αξία 

Ταυτότητα 

Μεταφορικού 

Μέσου 

Καθεστώς 

Τελωνείο 

Εισόδου 

Παρατηρή¬ 

σεις 

(Πιστοποι¬ 
ητικά και 
λοιπά 
συνοδευτι¬ 
κά 

έγγραφα) 











ΔΙΕΥΘΥΝΣΗ ΕΓΚΑΤΑΣΤΑΣΕΩΝ 


ΥΠΟΓΡΑΦΗ 
ΠΛΗΡΗ ΣΤΟΙΧΕΙΑ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ_ΕΧ 223211 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ΙιΗρ: νννννν.β1.9Γ 
Θ-ΙΌ3ΪΙ: ν/θ5ΓΠ35ΐθΓ @ θΐ.ςτ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51_ 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5225 761 -5230 841 
5225 713-5249 547 
5239 762 
5248 141 
5248 188 
5248 785 

5248 320 


ΘΕΣΣΑΛΟΝΙΚΗ - Βασ. Ολγας 227 - Τ.Κ. 54100 
ΠΕΙΡΑΙΑΣ - Νικήτα 6-8 Τ.Κ. 185 31 
ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ -ΔιοικητήριοΤ.Κ. 411 10 
ΚΕΡΚΥΡΑ - Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 
Τ.Κ. 811 00 Μυτιλήνη 


(031)423 956 
4135 228 
(061)6381 100 

(0651) 87215 
(0531)22 858 
(041)597449 
(0661)89 127/89120 
(081)396 223 

(0251)46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ 

> Για τα ΦΕΚ από 1 μέχρι 8 σελίδες 200 δρχ. . , . 

> Για τα ΦΕΚ από 8 σελίδες και πάνω η τιμή πώλησης κάθε φύλλου (θσέλιδου η μέρους αυτου) προσαυξάνεται κατα 100 δρχ. ανα 

βσέλιδο ή μέρος αυτού. . _ ... Α 

» Για τα ΦΕΚ του Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά βσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 

ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 
Παράρτημα (Προκηρύξεις θέσεων ΔΕΠ κ.τλ.) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

60.000 δρχ. 

70.000 » 

15.000 ·· 

70.000 » 

30.000 » 

15.000 » 

5.000 - 

10.000 » 

3.000 » 

10.000 » 

300.000 » 

50.000 » 

3.000 δρχ. 

3.500 » 

750 ·> 

3.500 » 

1.500 » 

750 >· 

250 » 

500 » 

150 >· 

500 » 

15.000 >■ 

2.500 

-ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

»> 

15.000 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσο της 

συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1 η Ιανουαρίου και λήγει την 31 η Δεκεμβρίου του ίδιου χρονου 
Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως^βΕΟΟ^ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




